Document ID: 32001R1653

Kommissionens forordning (EF) nr. 1653/2001
af 14. august 2001
om berigtigelse af forordning (EF) nr. 2305/95 om gennemførelsesbestemmelser til den ordning, der er fastsat i frihandelsaftalerne mellem Det Europæiske Fællesskab på den ene side og Estland, Letland og Litauen på den anden side, for så vidt angår svinekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2766/2000 af 14. december 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Republikken Litauen(1), særlig artikel 1, stk. 3, og
ud fra følgende betragtninger:
(1) Kommissionens forordning (EF) nr. 2305/95(2), senest ændret ved forordning (EF) nr. 1006/2001(3), fastsætter gennemførelsesbestemmelserne i svinekødssektoren til de ordninger, der er fastsat i frihandelsaftalerne mellem Det Europæiske Fællesskab på den ene side og Estland, Letland og Litauen på den anden side. Produktgruppe L1 blev indsat i del A i bilag I, da denne forordning blev ændret ved Kommissionens forordning (EF) nr. 2867/2000(4). Denne produktgruppe bør ligeledes indsættes i artikel 1, stk. 1, i forordning (EF) nr. 2305/95. Forordningen bør derfor berigtiges.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Artikel 1, stk. 1, i forordning (EF) nr. 2305/95 affattes således: "Ved import til EF under den ordning, der er fastsat i artikel 14, stk. 2 og 3, i frihandelsaftalerne mellem EF på den ene side og Letland og Litauen på den anden side, eller under den ordning, der er fastsat i artikel 13, stk. 2 og 3, i frihandelsaftalen mellem EF og Estland, af produkter i gruppe L1, 18, 19, 20, 21 og 22 som anført i bilag I til denne forordning skal der fremlægges importlicens".
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. august 2001.

Labels: 3
15
17
18